
PÉNZ Es PRÉDIKÁLÁS 
Šrila A. C. Bhaktivedanta Swami Prabhupada 


Az a pénz, ami segíthet a Krsna-tudatú mozgalom 
terjesztésében, nem az anyagi világ része, és - azt 
gondolva, hogy anyagi - nem szabad róla lemondani. 
Śrīla Rüpa Gosvami a következőt javasolja: 

anasaktasya visayan 
yatharham upayuñjatah 
nirbandhah krsna-sambandhe 
yuktam vairagyam ucyate 


Ha az ember semmihez sem ragaszkodik, és 
mindent Krsnával kapcsolatosan fogad el, akkor 
megfelelő helyzetben, a birtoklásérzet felett áll. 


Bhakti-rasamrta-sindhu 1. 2. 255. 

Kétségtelenül nagy mennyiségű pénz folyik be, de 
- az érzékkielégítés reményében - nem szabad 
ragaszkodnunk hozzá, hanem minden fillért a Krsna- 
tudat Mozgalmának terjesztésére, s nem pedig 
érzékkielégítésre kell költeni. Veszélyben van az a 
prédikáló, aki nagy mennyiségű pénzt kap, mivel ha a 
kapott adományból akár csak egy minimális összeget 
is személyes érzékkielégítésre költ, azzal bűnbeesett 
áldozattá válik. A 
prédikátorainak rendkívül óvatosnak kell lenniük, 
hogy a mozgalom terjesztéséhez szükséges hatalmas 


Krşņa-tudat Mozgalom 


mennyiségű pénzt nehogy rosszul használják! Ne 
legyen ez a pénz a szenvedéseink forrása, hiszen 
Krsnára kell költeni, ezzel téve azt örök boldogságunk 
forrásává. A pénz az Lakşmī, a szerencse istennője, 
Narayana társa. Laksmijinak mindig Nārāyaņával kell 
maradnia, s ekkor nem kell majd félni a leeséstől. Wk 


Śrīla Prabhupada magyarázat - részlet 
Śrīmad-Bhāgavatam 7. ének, 13. fejezet, 32. vers 


BELSŐ FÉRGEK 
Srila Bhaktisiddhānta Sarasvatī Prabhupada 


Egyszer az Ananda Bazaar Patrika című napilap 
szerkesztője a következőket mondta Śrīla 
Bhaktisiddhānta Sarasvatī Thākurának: 

- Úgy látom, sok képmutató, nem igazán őszinte 
személy van a missziódban. Nem egyezik meg az amit 
mondanak és amit cselekszenek. Miért nem teszed ki 
őket? Hadd menjenek haza, házasodjanak meg vagy 
csináljanak valamit. Miért tartod őket a mathában? 

- Mi lenne jobb hely, mint ez a matha? Létezik-e 
jobb hely, hogy megmentsük őket? Lehet, hogy jók, 
lehet, hogy rosszak, de ha a szerencséjük engedi, 
akkor megjavulhatnak. Ha nem, akkor mit is 
tehetnék? Van jobb hely ennél? Nem, nincs. - felelte 
Śrīla Sarasvatī Thākura. 

Egy másik alkalommal a Bhaktivinoda Thakura 
Intézet igazgatója kérdezte Śrīla Sarasvati Thakurát: 

- Sok bhakta mindent feladott, a mathában élnek és 
odaadó szolgálatot végeznek. Miért nem jutnak el 
mégsem a fejlett szintre? 

- Azért, mert féreg van bennük, ami belülről 
elkezdte őket megenni. Ezek a bhakták táplálkoznak, 
de a férgek miatt nem jutnak energiához. Ugyan 
odaadó szolgálatot végeznek, de a fejlődésüket az 
anyagi vágyak és a titkos rossz szokások megeszik, és 
így gyengék lesznek. %& 


A BRAHMACARI És 
AZ ERKÖLCSÖS FELESÉG 
Részlet a Nrsimha Puranából 


Ahogyan tizennyolc maha-purana, azaz fő purana 
létezik, úgy létezik tizennyolc kevésbé jelentős 


2. oldal 


purana is, melyeket upa-purana néven ismerhetünk. 
A Nrsimha vagy Narasírnha Purana ezen upa-puranák 
egyike, de mivel középpontjában az Úr Visnu iránti 
odaadás áll, a Nrsímha Puranát a jóság kötőerejében 
lévő írásnak tekintik. 

A Nrsimha Purana egy hiteles forrás, melyet az 
acaryáink közül többen is idéztek. Például a namas te 
nara-sirahāya prahladahlada-dayine kezdetű híres imát 
Krsnadása Šrī Caitanya- 
caritāmrtája Antya-līlā 16. fejezetében citálja. 

A Nrsimha Purana tizenharmadik fejezetéből 
származó következő történet a büszkeség negatív 
hatásait és egy erkölcsös hölgy erejét illusztrálja. 


Kavirāja Gosvāmī a 


Különleges Erő 


Élt egyszer egy becsületes brahmana, akit 
Kaśyapának hívtak. Minden szentírást tökéletesen 
elsajátított és igen járatos volt abban is, hogy 
elmagyarázza őket. Mivel nem volt hajlandó mások 
kötelességét elvégezni, nap mint nap az Úr 
Narasirnha imádatába merült és folyamatosan 
yajfiákat mutatott be. Minden reggel és este a szent 
tűzbe áldozatot ajánlott, s az otthonába érkező 
brahmanákkal és más vendégekkel szemben mindig 
megfelelően, vendégszerető módon viselkedett. 

Volt egy Sávitri nevű felesége, akit rendkívül 
erkölcsös személyként tisztelt mindenki, s férje 
szolgálatában feddhetetlen életet élt. 
Erkölcsösségének és odaadásának köszönhetően 
azzal a különleges erővel rendelkezett, hogy az 
érzékeken túli dolgokat is ismerte. 


A Nagyszerű Brahmacari 


Kosala földjén is élt egy bölcs brahmana, az ő 
neve Yajfiasarman volt. Rohini nevű felesége 


minden kedvező tulajdonsággal és hibátlan 
karakterrel bírt. Amikor a fiuk, akinek a 
Devaśarman nevet adták megszületett, 


dd 


Yajñaśarman a védákban előírt összes tisztító 
szertartást bemutatta. Amikor a fiú nyolc éves lett, 
az apja a szent zsinór szertartást is elvégezte, s a 
védák tanulmányozásában foglalta le. Miután 
Devaśarman elsajátította a védikus tudást, az apja 
meghalt, így őt és az anyját is a bánat töltötte el. 
Devaśarman a szentek útmutatásai alapján 
elvégezte apja temetési szertartását, s úgy döntött, 
hogy különböző helyeket felkeresve zarándokútra 
indul. Idővel elterjedt a hír, hogy ő egy nagyszerű 
brahmacart. Nem volt egy hely, aholt élt volna, s 

folyamatosan vándorolt, közben pedig védikus 
mantrák éneklésével, áldozatok bemutatásával és 
koldulással tartotta fenn magát. 

Mindeközben férje halála és aszkétaként élő fia 
hiánya miatt támogatás nélkül maradt anyja 
rendkívüli módon szenvedett. 

Égj Hamuvá! 

Egy nap, vándorlásai során Devaśarman egy 
folyó partjára ért, ahol megfürdött. Ruháját a földre 
terítette száradni, s leült meditálni. Épp ekkor egy 
varjú és egy gém szállt arra és felkapták a ruháját. 
Devaśarman dühös lett és durván utánuk kiabált. 
Ekkor a madarak a földre ejtették a ruhát és 
rápiszkítottak, majd tovább repültek. A fiú haraggal 
a tekintetében nézett rájuk, és a madarak azonnal 
hamuvá égtek. Devaśarman meglepődött, amikor 
ezt látta, és arra a következtetésre jutott, hogy 
vezeklés tekintetében a világon senki nem egylő 
vele. 

Lemondásainak erejétől büszkévé válva távozott 
a folyópartról, hogy a közeli faluban alamizsnát 
kérjen. Odaért ahhoz a házhoz, ahol Kaśyapa és 
Sāvitrī lakott, s az ajtóhoz lépve adományt kért 
Sāvitrītől, aki épp ekkor szolgálta fel férjének az 
ebédet. Habár látta, hogy Devaśarman ott áll az 
ajtóban, nem szólt semmit, hanem a férjére figyelt. 
Miután az befejezte az étkezést, melegvízzel 
megmosta a lábát, s csak ezután ment, hogy valamit 
adjon a brahmacarinak. 

Devaśarman, miután oly sokáig várakoztatták, 
nagyon mérges lett. Újra és újra vörösen izzó 
szemekkel pillantott az odaadó feleségre, aki a 
viselkedését látva neveve így szólt: 

- Ó, dühöngő bölcs! Én nem a varjú vagy a gém 
vagyok, amelyik a folyóparton dühöd erejénél fogva 
halottan hullott a porba. Viselkedj illendően, ha 
adományt szeretnél tőlem elfogadni! 

Devaśarman Savitri adományának elfogadása 
után csendben távozott. Miközben sétált vissza a 
folyóhoz, egyre csak az járt a fejében, hogy Savitri 
hogyan tudhatott a gémről. 
Koldulóedényét a parton hagyva visszament a 
faluba. Miután Sāvitrī befejezte az ebédjét és a férje 
távozott, a odament hozzá és 
megkérdezte: 

- Ó, áldott hölgy! Kérlek, mondd el, hogyan tettél 
szert az érzékeken túli dolgok 
misztikus képességére! 


varjúról és a 


brahmacārī 


ismeretének 


Sri Krrua Kathümrta Binda 


Egy Bölcs Tanács 


- Ó, brāhmana, hallgasd figyelmesen a válaszom! 
Ez a misztikus képesség, mely a birtokomban van 
annak az hogy figyelmesen és 
következetesen végeztem az erkölcsös feleségek 
előrt kötelességeit. A férjének végzett szolgálat a 
feleség alapvető kötelessége. Ó, emelkedett személy! 
Én mindig elvégeztem e kötelességemet, sőt, ezen 
kívül más dolgot nem is ismertem. Azért tettem 
szert erre az erőre, mert éjjel-nappal, anélkül, hogy 
kérdeztem volna, teljes elégedettséget nyújtottam 
férjemnek, s mindig szeretettel és odaadással vártam 
őt. Ha érdekel, mégvalamit elmondhatok neked. 
Apád brahmana volt, adományokból élt, téged pedig a 
védikus tudásra tanított. Amikor meghalt és 
elvégezted a temetési szertartását, öreg és özvegy 
anyád helyzetét figyelmen kívül hagyva jöttél ide. Ez 
a szegény szerencsétlen asszony most támasz nélkül 
van, miközben téged csak az érdekel, hogy valamit 
ehess! Az anyád a méhében hordott, s miután 
megszült, szeretettel és ragaszkodással nevelt, 
mindent megtett érted, még az ürüléked is 
eltakarította. Te elhagytad őt és az erdőben mentél 
lemondásokat végezni. Ó, brahmana, nem szégyelled 


eredménye, 


magad? Mire számítasz, mit nyersz majd azzal, hogy 
az erdőben vándorolsz? Anyád szenvedése miatt a 
szádból bűz árad. 

Bármilyen erőd is legyen, azt csak az apádnak 
köszönheted, aki életed során különféle samskarákat 
végzett. Ó, rosszindulatú bűnös! Nemrég minden ok 
nélkül két ártatlan állatot is halálra égettél! 
Mindezek eredményeképp az összes szent fürdőd, a 
szent helyeken tett látogatásaid, minden meditációd 
és áldozatod hiábavalóvá vált! Ó, brahmana! Azok, 
akik az anyjukat szerencsétlen helyzetben látják, 
hiába élnek, míg azok, akik törődnek vele, mindig 
odaadóan védelmezik, minden jutalmat megkapnak 
ebben s a következő életükben is! 

Menj azonnal, és mentsd meg az anyád életét! Az 
ő védelmezése a te legnagyobb vezeklésed! Felejtsd 
el a dühöd, mivel az összegyűlt 
kiválóságodat elpusztítja nemcsak ebben, de a 
következő életedben is! A madarak megöléséért 
bűnhődnöd kell! 

Ó, brahmacart! Amit mondtam, az mind igaz. Ha 
érdekel a végső boldogság, akkor követned kell a 
tanácsomat! - miután az odaadó feleség e tanácsot 
adta a brahmana fiának, elhallgatott. 

- Ó, áldott hölgy! Kérlek, bocsásd meg, hogy 


minden 

mérgesen rád nézve megbántottalak! Elmondtad, mi 
jó nekem. Ó, becsületes hölgy! Miután visszatérek, és 
majd anyám gondját viselem, mit kell csináljak, hogy 
a legfelsőbb célt elérjem? - kérdezte Devaśarman 
Savitritől. 


Tridaņdi-sannyāsa 


Sāvitrī az odaadó feleség így válaszolt: 

- Jól figyelj! Elmondom neked, milyen 
kötelességeket kell teljesítened! Koldulással kell 
fenntartanod az anyád, és a két madár megölése 
miatt is el kell végezned az előírt vezeklést. 

- Kosala földjén él egy lány, aki brahmana családba 
született, s az a sorsa, hogy a feleséged legyen. 
Miután hazatértél, az apja felajánlja majd neked, s 
akkor el kell fogadnod őt. Egy fiút fog szülni, aki 
aztán fenntartja a családot. 

punar-mrtayarm bharyayar bhavitā tvarı tridandakah 
sa yaty asrama dharmena yathoktyanusthitena ca 
narasímha-prasadena vaisnavarh padapapsyasi 

- Miután a feleséged eltávozott, a tridandíi- 
sannyasa rendbe kell lépned, s ha őszintén követed a 
sannyasa asrama szabályait, az Úr Narasimhadeva 
kegyéből bizonyosan el fogod érni az Úr Visnu 
hajlékát. 

- Azért jövendöltem meg mindezeket, mivel 
kérdeztél, de ha nem hiszel a szavaimban, akkor tégy 
úgy, ahogy jónak látod! 

- Ó, odaadó feleség! Azonnal visszamegyek, és 
anyám gondját fogom viselni. Ó, kedvező személy! 
Amikor hazaértem, mindent úgy fogok tenni, 
ahogyan mondtad. - válaszolta Devaśarman, és 
azonnal útnak indult. Miután hazaért, dühtől és 
illúziótól mentesen törődött az anyjával. Később 
megházasodott, s egy fiúval áldotta meg a sors. 
Amikor a felesége meghalt, a vándor szerzetesek 
életét fogadta el, s egy szinten állóként tekintett a 
kavicsokra, kövekre és az aranyra, és az Úr 
Narasirnhadeva kegyéből elérte az Úr lelki hajlékát. 


* * * 


Felmerülhet a kérdés, hogyan lehet az, hogy a 
brahmacarinak kötelessége volt gondoskodni idős 
édesanyjáról? Mivel vallásos elfoglaltságnak áldozta 
magát, és brahmacarya 
fogadalmat, nem mentesült e kötelezettségétől, 
ahogyan azt a Śrīmad-Bhāgavatam 11. ének 5. fejezet 
41. verse is említi? 


szigorúan követte a 


devarsi-bhütapta-nrnam pitrnam 
na kinkaro nayam rni ca rajan 

sarvatmana yah śaraņarı $aranyam 
gato mukundam parihrtya kartam 


Bárki, aki teljesen feladott minden világi 
kapcsolatot és tökéletesen elfogadta a 
felszabadulást adományozó, s menedéknyújtásra 
egyedül megfelelő Úr lótuszlábainak menedékét, 
az többé nem tartozik senkinek, s többé nem 
szolgája senkinek, sem félistennek, sem ősatyának, 
sem szentnek, sem más élőlénynek, rokonnak 
illetve az emberi társadalom egyetlen tagjának 
sem. 

Meg kell jegyezzük, hogy a Bhāgavatam ezen 
utasítása csak azokra érvényes, akik teljesen 
elfogadták az Úr menedékét. Habár úgy tűnt, 
Devaśarman brahmacari igen jámbor életet élt, 
cselekedetei mégsem voltak az lelkiek, s a jámbor 
tettek végzésével illetve a szent helyekre történő 
zarándoklatokkal az volt a célja, hogy az anyagi 
vallásosságot elérje. Nem azért hagyta el az 
otthonát, hogy a Legfelsőbb Úr vagy 
transzcendentalisták társasága után kutasson, és 
egy hiteles lelki tanítómesternél sem keresett 
menedéket. Habár önmagát a világi kötelezettségek 


felett állónak gondolta, útkeresése csak 
külsődleges, így vallásos anyjának elhagyása 
helytelen tett volt. 


Mivel cselekedetei az anyagi síkon mozogtak, 
azok egyetlen eredménye a duzzadó hamis 
tekintély volt. E büszkeség aztán dühvé fejlődött, 
mely később a két madár megölésére ösztönözte. 


Devasarman hitt valamennyire a jámbor 

tettekben, így rendelkezett karma-adhikārával, a 
képesítéssel, hogy a védikus vallási rendszernek 
megfelelően cselekedjen, de az Úrnak való 
meghódolásban nem hitt, így bhakti-adhikārával sem 
rendelkezett, azaz nem gyakorolhatta a krsna- 
bhaktit. Ha a karma-adhikārát birtokló személyek 
nem követik a varnāśrama-dharma elveit, akkor 
bűnös tettek végzésébe bonyolódnak, s ez volt az 
oka, hogy az erkölcsös és mindenttudó feleség azt 
tanácsolta Devaśarmannak, hogy menjen haza. 

Krsna így tanította Uddhavát: 

tavat karmani kurvita 
na nirvidyeta yavata 
mat-kathā-śravanādau va 
śraddhā yāvan na jāyate 
Ameddig az ember nem mentes a gyümölcsöző 

tettekhez és az anyagi élvezetekhez fűződő 

ragaszkodástól és amíg nincs hite a Krşņa 

dicsőségének hallásával és éneklésével kezdődő 

odaadásban, addig a karma vallásos elveinek, azaz a 

varnasramának megfelelően kell cselekednie. 


Śrīmad-Bhāgavatam 
11. ének, 20. fejezet, 9. vers 


Aztán Krşņa a következő fejezetben a 
következőképp beszél: 
sve sve "dhikare ya nistha 
sa gunah parikirtitah 
viparyayas tu dosah syad 
ubhayor esa niscayah 
Erkölcsös dolog abban a helyzetben szilárdnak 
lenni, melyre az ember képesített. Viszont 
felelőtlen és a vallással ellentétes dolog olyan 
helyzetet elfogadni, melyre képesítetlen. Ez a 
világos végkövetkeztetés. 
Śrīmad-Bhāgavatam 
11. ének, 21. fejezet, 2. vers 
A védikus rendszerben, 
dharmában elfoglalt helyzetének megfelelően 
cselekedve Devaśarman fokozatosan valódi 
elkülönülésre tett szert, majd ezt követően a 
sannyasa rendbe lépett, s végül elérte az Úr lelki 


lakhelyét. Xi 


azaz a varnasrama- 


Forrás 

